Liput alkaen 65€
25.7.2021 klo 19:00
28.7.2021 klo 19:00
30.7.2021 klo 19:00
Kesän vieras, Kroatian kansallisooppera Rijekasta tuo mukanaan todellisen aarteen. Jules Massenet’n Werther on herkkä, lyyrinen ooppera, jossa soi 1800-luvun lopun aistillisuus. Se on esitetty Suomessa vain kahdesti, viimeksi yli 30 vuotta sitten.
Tekijäjoukko on huikea. Ohjaaja Fabrizio Melano ahmi oopperalibrettoja 10-vuotiaasta, hylkäsi yliopistouransa oopperan vuoksi, työskenteli New Yorkin Metropolitanissa 30 kautta ja on ohjannut sellaisia laulajia kuin Callas, Scotto ja Pavarotti. (Ja perustanut Manhattanille japanilaisen ravintolan nimeltä Cho Cho San, joka tarjoili Puccini-sushirullia.) Hänen ohjauksensa Wertheristä on tyylikkään minimalistinen.
Wertherin johtaa kapellimestari Kalle Kuusava, joka on nopeasti noussut kansainvälisiin tehtäviin. Kuusava tulee Oopperajuhlille uudessa roolissaan: Kroatian kansallisoopperan tuoreena taiteellisena johtajana ja koko kansallisteatterin musiikillisena johtajana.
Nimiroolissa laulaa slovenialainen Aljaž Farasin, ohjaaja Melanon löytö rooliin, ja Charlottena esiintyy Ivana Srbljan.
Kroatian kansallisooppera tuo Oopperajuhlille myös barokkioopperan Julius Caesar.
Ohjaus ja lavastus
Lavastussuunnittelijan assistentti
Lapsikuoron valmennus
n. 3 tuntia. Yksi väliaika.
Sevillan parturi on täydellinen kesäiltaan – keinuvan kepeää musiikkia ja viihdyttävää teatteria.